Bilisterne skal tage sig i agt både når det gælder hastighed og promiller i blodet. Politiets færdselskampagne i Nordjylland er allerede i gang.

Siden i mandags har politiet taget 65 bilister, der kørte for stærkt, heraf fik fem en betinget frakendelse af kørekortet. - Det er klart, at her i påsken vil der være politi på vejene, og vi vil fokusere på sprit og hastighed, siger vagtchef Ted Andersen fra Nordjyllands Politi.